
Здравейте! Предстои ми закупуване на МПС с газова уредба поставена преди 2014г! В талона му не е вписано че има газова уредба! Сега при смяна на талона след покупко продажба каква е процедурата ще искат ли да минава преглед колата за да впишат газта в новия талон? 


 

Смяна на талон спед покупко продажба на МПС с АГУ!
==================================================

 

Здравейте, г-н Младенов,


на първоначална проверка подлежат автомобилните газови уредби, които са допълнително монтирани в моторните превозни средства след 1 септември 2014 г. Не се извършва първоначална проверка на автомобилните газови уредби, когато:  

– в свидетелството за регистрация на моторното превозно средство е отразено оборудването му с автомобилна газова уредба;  

– има издаден паспорт за монтирането на автомобилната газова уредба;  

– за моторното превозно средство има издадено удостоверение за техническа изправност, в което е отразено, че същото е с монтирана автомобилна газова уредба.


Промяната на данните за вида на горивото трябва да се заяви от собственика в Пътна полиция при извършване на първата промяна в регистрацията, но не по-късно от 3 години от първоначалната проверка на уредбата по реда на наредбата по чл. 148 ал. 1 от Закона за движение по пътищата. Този срок е указан в чл. 3, ал. 4 и 5 от НАРЕДБА № I-45 за регистриране, прекратяване и промени по регистрацията на пътни превозни средства.


Съгласно чл. 179 ал. 1 т.3 от Закона за движение по пътищата собственик или длъжностно лице, което допуска в движение по пътищата пътно превозно средство, чиято конструкция е изменена без съответно разрешение, се наказва с глоба в размер на 150 лева.


При извършване на периодичен технически преглед се установи, че моторното превозно средство е оборудвано с автомобилна газова уредба следва да се извърши проверка за изправността на уредбата, независимо дали в свидетелството за регистрация е отразено оборудването на моторното превозно средство с автомобилна газова уредба. 


Накратко, необходимо е автомобилът да премине преглед, за да бъде вписана газовата уредба в талона, тъй като от питането Ви не става ясно как ще се установи, че газовата уредба е монтирана преди 2014 г.


Поздрави,  

адв. Николина Митова  

тел. 0898 303092


